**កិច្ចសំភាសន៏របស់អ៊ុំស្រីឈ្មោះ សិន រឹម**

ក៖ អ្នកសំភាសន៏ឈ្មោះ ហេង សុជីវី ខ៖ អ្នកដែលត្រូវគេសំភាសន៏ឈ្មោះ សិន រឹម

ក៖ ចាសជាដំបូងសូមជំរាបសួរអ៊ុំស្រី?

ខ៖ ចាស ខ្ញុំសុំនិយាយតាំងពីខ្ញុំដឹងវ័យមក....

ក៖ ចាសអ៊ុំ!

ខ៖ ចាស....

ក៖ ចាសអ៊ុំចឹងថ្ងៃនេះខ្ញុំសុំនិយាយទាកទងជាមួយនឹងអឺ....ការណែនាំគឺពួកខ្ញុំទាំងអស់គ្នាគឺមកពីសាលា BYU ហាវ៉ៃ ពួកខ្ញុំបានធ្វើការស្ម័គ្រចិត្តនឹងធ្វើការនៅក្នុងគំរោងរបស់សាលាហើយថ្ងៃនឹងអឺ....ខ្ញុំមានឪកាសដើម្បីនឹងសំភាសន៏អ៊ុំផ្ទាល់ទាកទងជាមួយនឹងប្រវត្តិហើយអឺ....ជីវៈភាពរបស់អ៊ុំស្រីផ្ទាល់ជាពិសេសបទពិសោធន៏របស់អ៊ុំដែលអ៊ុំទទួលបានតាំងពីអ៊ុំស្រីនៅក្មេងរហូតដល់ពេលដែលអ៊ុំចាសនឹងថាអ៊ុំធ្លាប់បានឆ្លងកាត់នូវបទពិសោធន៏អីខ្លះ ហើយខាងសាលាគេចង់យកសំលេងរបស់អ៊ុំនឹងយកទៅដាក់នៅក្នុងវេបសាយរបស់សាលាដើម្បីអោយកូនចៅជំនាន់ក្រោយគេបានស្ដាប់ ចឹងថ្ងៃនេះផងដែរក្មួយមានសំណាងមែនទែនដែលបានមកសំភាសន៏ជាមូយនឹងអ៊ុំស្រីផ្ទាល់ ចឹងអ៊ុំស្រីអាចអនុញ្ញាតអោយខ្ញុំដាក់ហើយនឹងអឺ....ថតសំលេងរបស់អ៊ុំស្រីចូលទៅក្នុងវេបសាយដែរឬទេអ៊ុំស្រី?

ខ៖ ចាស (សំលេងរំខានពីខាងក្រៅ) ខ្ញុំតាំងពីក្មេងមកខ្ញុំមិនគួរណាឪពុកខ្ញុំម្ដាយខ្ញុំនៅនឹងស្រុកនឹងដល់ពេលនេះទៅគាត់ក្រគាត់ទៅនៅនឹងចំការកៅស៊ូ ខាងមេមត់ណាស់(សំលេងរំខានពីខាងក្រៅ) !

ក៖ ចាសអ៊ុំ!

ខ៖ ខាងមេមត់ នឹងហើយ ដល់ទៅៗ ខ្ញុំអាយុ១២ឆ្នាំអីនឹងឪពុករ​បស់ខ្ញុំនឹងបានស្លាប់ចោល!

ក៖​ ចាសអ៊ុំ!

ខ៖ ចាសដល់ពេលដែលឪពុកខ្ញុំស្លាប់ចោលទៅម្ដាយខ្ញុំយកខ្ញុំទៅអោយស៊ីឈ្លួលគេនៅភ្នុំពេញ!

ក៖ ចាសៗអ៊ុំ!

ខ៖ មុនបែកលន់នលនោះ(សំលេងរំខានពីខាងក្រៅ) អោយមកស៊ីឈ្នួលគេទៅភ្នុំពេញហើយគាត់មកបើកប្រាក់ខែរបស់ខ្ញុំនឹងអស់​ ហើយម្ដាយខ្ញុំមករស់នៅៗនឹងចំការកៅស៊ូនឹង!

ក៖ អ៊ឹម!

ខ៖ ដល់តែពេលនេះទៅទទួលបានបែកពីភ្នុំពេញនឹងវ៉ៃបែកអឺ....ស្ពានជ្រោយចង្វានេះ(សំលេងរំខានពីខាងក្រៅ) ក៏បងខ្ញុំទៅយកមកវិញទៅយកមកនឹងទៅនៅនឹងចំការកៅស៊ូវិញដល់នេះទៅបានប្រហែលពីរបីខែខ្ញុំក៏ត្រឡប់មកវិញ(សំលេងរំខានពីខាងក្រៅ)​ត្រឡប់មកនៅនឹងភ្នុំពេញវិញ អានេះបងខ្ញុំនឹងគាត់ទៅយកខ្ញុំត្រឡប់មកវិញ!

ក៖ ចាសអ៊ុំ!

ខ៖ ទៅយកទៅមកដល់ត្រឹមស្គន់កំពង់ចាមនេះបានខ្ញុំឆ្លងមកផ្ទះម៉ែខ្ញុំនៅព្រៃវែង!

ក៖ ចាសអ៊ុំ ចឹងជាដំបូងខ្ញុំសុំសួរឈ្មោះរបស់អ៊ុំសិទៅណាស់អ៊ុំ តើអ៊ុំស្រីមានឈ្មោះអីដែរ?

ខ៖ ខ្ញុំឈ្មោះ សិន រឹម!

ក៖ ចាសអ៊ុំហើយចុះឈ្មោះរបស់អ៊ុំនឹងត្រូវនឹងអត្តសញ្ញាណប័ណ្ណដែរឬទេអ៊ុំ?

ខ៖ ចាសត្រូវនឹងអត្ដសញ្ញាណប័ណ្ណ!

ក៖ ត្រូវៗពេញម៉ងន៏អ៊ុំន៏?

ខ៖ ចាសត្រូវពេញ!

ក៖ ហើយចុះអ៊ុំស្រីឆ្នាំនឹងអ៊ុំមានអាយុប៉ុន្មានឆ្នាំហើយ?

ខ៖ ខ្ញុំអាយុ៦៣ឆ្នាំ!

ក៖ ៦៣ឆ្នាំហើយន៏អ៊ុំ?

ខ៖ ចាស!

ក៖ ចាសអ៊ុំស្រី ហើយចុះអ៊ុំមាននៅចាំថ្ងៃខែឆ្នាំកំណើតរបស់ខ្លួនដែរឬទេ?

ខ៖ ចាំខ្ញុំកើតនៅឆ្នាំមមែ!

ក៖ ឆ្នាំមមែ ចុះថ្ងៃណាដែរអ៊ុំស្រី?

ខ៖ ថ្ងៃខ្ញុំអត់ចាំទេកូន(សំលេងរំខានពីខាងក្រៅ)!

ក៖ ចាស ហើយចុះឆ្នាំ?

ខ៖ ឆ្នាំមមែ!

ក៖ អឺ.....ឆ្នាំ....

ខ៖ មមែ....

ក៖ ឆ្នាំជាលេខណាស់អ៊ុំ?

ខ៖ ចាស?

ក៖ ឆ្នាំជាលេខណាស់អ៊ុំ ១៩០០ប៉ុន្មានដែរអ៊ុំ?

ខ៖ អត់ដឹងទេ!

ក៖ អឺ....ហើយចឹងអ៊ុំមានចាំថាអ៊ុំកើតថ្ងៃខែឆ្នាំកំណើតត្រូវជាថ្ងៃខែឆ្នាំកំណើតខ្មែរយើងណាស់ដូចជាមិខគសិ ខាងសុរិយគតិអីណាស់អ៊ុំមាននៅចាំដែរឬទេ?

ខ៖ អត់ចាំទេកូន!

ក៖ ចាសអ៊ុំ ហើយចុះអ៊ុំសព្វថ្ងៃមានទីលំនៅៗឯណាដែរ?

ខ៖ ខ្ញុំនៅនឹងកោះឧកញ៉ាតី!

ក៖ ចាសនៅក្នុងខេត្តកណ្ដាលន៏អ៊ុំន៏?

ខ៖ ចាសនៅខេត្តកណ្ដាល!

ក៖ ចាសអ៊ុំ ហើយចុះអ៊ុំកាលពីមុនអ៊ុំធ្លាប់រស់នៅឯណាដែរអ៊ុំ?

ខ៖ ខ្ញុំធ្លាប់នៅ....រស់នៅខាងត្នោតម្លប់ខាងខេត្តព្រៃវែង(សំលេងរំខានពីខាងក្រៅ)!

ក៖ ចាសអ៊ុំស្រី!

ខ៖ ស្រុក....ត្នោតម្លប់ខេត្តព្រៃវែង!

ក៖ ចាសអ៊ុំ ចឹងអ៊ុំស្រីផ្លាស់ទីលំនៅពីនោះមកណេះ?

ខ៖ ផ្លាស់....ចាសផ្លាស់ទីលំនៅមករស់នៅនឹងនេះវិញ!

ក៖ ចឹងរយះពេលប៉ុន្មានឆ្នាំហើយដែរអ៊ុំបានផ្លាស់ទីលំនៅមកនៅនឹង?

ខ៖ ចូលម្ភៃឆ្នាំជាងហើយ!

ក៖ អូ...ចាសអ៊ុំស្រី ចឹងយូរដែរហើយន៏អ៊ុំស្រី?

ខ៖ ចាស!

ក៖ ចាសហើយចុះអ៊ុំសព្វថ្ងៃអ៊ុំមានក្រុមគ្រួសារដែរឬទេ?

ខ៖ ខ្ញុំអត់មានទេប្ដីរត់ចោលបាត់ហើយ!

ក៖ គាត់មានឈ្មោះអីដែរអ៊ុំប្ដីរបស់អ៊ុំស្រីនឹង?

ខ៖ ឈ្មោះ ម៉ាក់ ឡាំផា(សំលេងរំខានពីខាងក្រៅ)!

ក៖ អូ​.....មូលហេតុអីបានជាគាត់រត់ទៅចោលអ៊ុំចឹងណាស់អ៊ុំ? ទុកអោយអ៊ុំនៅតែម្នាក់ឯង?

ខ៖ គាត់មានស្រី(សំលេងរំខានពីខាងក្រៅ)!

ក៖ អូ....យូរឆ្នាំឬនៅអ៊ុំ?

ខ៖ ប៉ុន្មានប្រហែលជា១២ឆ្នាំហើយ(សំលេងរំខានពីខាងក្រៅ)!

ក៖ យូរដែរហើយន៏អ៊ុំ?

ខ៖ ចាស!

ក៖ ចាសអ៊ុំហើយចុះអ៊ុំមានកូនដែរឬទេ?

ខ​៖ ខ្ញុំមានកូន៩នាក់(សំលេងរំខានពីខាងក្រៅ)!

ក៖​ អូ....កូនច្រើន!

ខ៖ ចាស!

ក៖ ចាសហើយចុះអ៊ុំមានចាំឈ្មោះកូនរបស់អ៊ុំម្នាក់ៗដែរទេអ៊ុំ?

ខ៖ ខ្ញុំចាំមីទីមួយឈ្មោះ ថា​ សារួន!

ក៖ ចាសអ៊ុំស្រី!

ខ៖ ទីពីរឈ្មោះ ថា ធី!

ក៖ ចាសអ៊ុំស្រី!

ខ​​៖ ទីរបីឈ្មោះ ថា រិន (សំលេងស៊ីផ្លេឡាន)!

ក៖ ចាសអ៊ុំស្រី!

ខ៖ ទីបួនឈ្មោះ ថា.....

គ៖ ទីបី​ ថា សារ៉ែត(សំលេងកូនក្មេងពីខាងក្រៅ)!

ខ៖ ទីបីឈ្មោះ ថា សារ៉ែនៗ!

ក៖ អ៊ឹម....

ខ៖ ទីបួន ថា រិន(សំលេងរំខានពីខាងក្រៅ)!

ក៖ ចាសអ៊ុំស្រី!

ខ៖ ទីប្រាំឈ្មោះ ថា ធន់!

ក៖ ចាសអ៊ុំស្រី!

ខ៖​ទីប្រាំមួយឈ្មោះ....(សំលេងស៊ីផ្លេឡានពីខាងក្រៅ) ថា ធារ៉ា!

ក៖ ចាសអ៊ុំស្រី!

ខ៖ អ៊ឹម....ទីប្រាំពីរឈ្មោះ ថា....អេ...ថា....ធន់ ហើយ ថាៗហើយទីប្រាំបីៗ ស្រី ប៉ាន់(សំលេងរំខានពីខាងក្រៅ) ហើយទីប្រាំបួនឈ្មោះ ថា ស្រីកែវ!

ក៖ ចាសអ៊ុំស្រីហើយកូនរបស់អ៊ុំនឹងស្រីប៉ុន្មានប្រុសប៉ុន្មានដែរទៅអ៊ុំស្រី?

ខ៖ ប្រុសប្រាំ....

ក៖ ចឹងស្រីបួន!

ខ៖​ ស្រីបួន....ចាស!

ក៖ ចាសអ៊ុំស្រី​ ហើយចុះពួកគាត់រៀបអាពាហ៏ពិពាហ៏ប៉ុន្មានហើយអ៊ុំ?

ខ៖ នៅសល់តែពីរនាក់ទេ!

ក៖ អូ....ចឹងរៀបការអស់ហើយអស់រហូតទៅដល់ប្រាំពីរនាក់ហ៏!

ខ៖ ចាសៗ!

ក៖ នៅសល់តែពីរនាក់ទេ!

ខ៖ ចាសនៅសល់តែពីរនាក់ទេ!

ក៖ ចាសចុះកូនរបស់អ៊ុំរៀបអាពាហ៏ពិពាហ៏ទាំងអស់អ៊ុំមានចៅៗហើយឬនៅអ៊ុំ(សើច)?

ខ៖ (សើច) មានចៅៗនឹងជាង១០នាក់ហើយ!

ក៖ (សើច) អូ....បានច្រើនណាស់!

ខ៖ ចាស!

ក៖ មានចៅទួតដែរឬទេអ៊ុំស្រី?

ខ៖ នៅអត់ទាន់មានទេ!

ក៖ នៅទេអ៊ុំន៏?

ខ៖ ចាសនៅទេ!

ក៖ ហើយអឺ....ពួកគាត់ទាំងអស់គ្នាមានទីលំនៅៗម្ដុំៗនឹងដែរឬក៏ពួកគាត់ទៅនៅផ្សេងៗពីគ្នាតាមខេត្តឬក៏ទីក្រុង?

ខ៖ នៅ....តាមខេត្តកំពង់ចាម នៅខេត្តកំពង់ឆ្នាំង!

ក៖ អ៊ឹម....

ខ៖ ចាស!

ក៖ តែពីរខេត្តនឹងទេន៏អ៊ុំស្រី?

ខ៖ ចាសបើម្នាក់ទៀតនៅជិតនឹងទេ!

ក៖ ចាសអ៊ុំស្រី ហើយទៅពួកគាត់មកលេងនឹងអ៊ុំដែរឬទេ?

ខ៖ មកលេងតើ!

ក៖ ចូលឆ្នាំអីនឹងពួកគាត់មកលេងន៏អ៊ុំ?

ខ៖ ចាសមក!

ក៖ ទាំងចៅទាំងអីនឹងមកលេងសប្បាយជុំគ្នា!

ខ៖ ចាស សុទ្ធតែចៅហើយនោះ!

ក៖ អូ....ចាសអ៊ុំស្រី!

ខ៖ ចៅ១១​នាក់១២នាក់ហើយចៅ!

ក៖ ចាសអ៊ុំស្រី (សំលេងរំខានពីខាងក្រៅ) ហើយអឺ....អ៊ុំស្រីសព្វថ្ងៃអ៊ុំរស់នៅប៉ុន្មានអ្នកដែរ(មានសំលេងរំខានពីខាងក្រៅ)?

ខ៖ ខ្ញុំនៅផ្ទាល់នឹងសព្វថ្ងៃនឹងនៅជាមួយនឹងកូនស្រីពៅនឹងកូនប្រុសច្បងមួយ(សំលេងរំខានពីខាងក្រៅ)!

ក៖ ចាសអ៊ុំស្រី ហើយទៅអ៊ុំស្រីមានបងប្អូនប៉ុន្មាននាក់ដែរអ៊ុំ?

ខ៖ និយាយទៅខ្ញុំសព្វថ្ងៃនឹងខ្ញុំនៅតែពីរនាក់នឹងទេ!

ក៖ ចាសអ៊ុំស្រី ហើយចឹងសព្វថ្ងៃអ៊ុំស្រីនៅតែពីរនាក់បងប្អូននឹងទេ?

ខ៖ ចាស!

ក៖ ពួកគាត់មានឈ្មោះអីខ្លះទៅអ៊ុំ?

ខ៖ ឈ្មោះ.....(មានសំលេងរំខានពីខាងក្រៅ) ខ្ញុំមានបងប្អូនបីនាក់ ខ្ញុំមួយហើយនឹងកូនខ្ញុំមួយឈ្មោះរី ហើយនឹងម្នាក់ទៀតឈ្មោះពៅ!

ក៖ ចាសអ៊ុំស្រីចឹង(សំលេងរំខានពីខាងក្រៅ) ពួកគាត់សព្វថ្ងៃនៅជាមួយអ៊ុំស្រីន៏អ៊ុំត្រូវហ្អែសអ៊ុំ?

ខ៖ អត់ទេ នៅនឹង​ឯស្រុកមួយហើយមួយទៀតនឹងធ្វើការនៅនឹងភ្នុំពេញ!

ក៖ តែពួកគាត់តែពូកគាត់ធ្វើការហើយមកស្នាក់នៅជាមួយនឹងអ៊ុំនឹងហ្អែសអ៊ុំ?

ខ៖ អត់ទេ!

ក៖ អត់ទេន៏អ៊ុំ(សំលេងរំខានពីខាងក្រៅ) ចាសចឹងបងប្អូនមានបីនាក់តែអត់បានរស់នៅជុំគ្នាទេ?

ខ៖ អត់ទេ!

ក៖ ចាសអ៊ុំស្រី ហើយអឺ....អ៊ុំស្រីឪពុកម្ដាយរបស់អ៊ុំគាត់....

ខ៖ ស្លាប់អស់បាត់ហើយ!

ក៖ ស្លាប់បាត់អស់ហើយគាត់ស្លាប់នៅក្នុងជំនាន់ពលពតឬក៏គាត់ស្លាប់ដោយសារជំងឺដែរអ៊ុំ?

ខ៖ គាត់ស្លាប់ដោយសារជំងឺ!

ក៖ ក្រោយអាពតឬក៏មុនអាពតដែរអ៊ុំគាត់ស្លាប់នឹង?

ខ៖ គាត់....ឪពុកខ្ញុំស្លាប់មុនអាពតមួយហើយម្ដាយរបស់ខ្ញុំគាត់ស្លាប់ពេលដាច់អាពតហើយនឹង!

ក៖ អ៊ឹម....ចាសហើយទៅអ៊ុំមាននៅចងចាំដែរឬទេថាកាលនឹងពួកគាត់ស្លាប់ដោយសារជំងឺអីដែរអ៊ុំ?

ខ៖ ម្ដាយរបស់ខ្ញុំគាត់ស្លាប់ដោយសារជំងឺរបស់គាត់នឹងម៉ងលើសឈាមនឹង ហើយឪពុកខ្ញុំស្លាប់ដោយសារគាត់វង្វេងចូលក្នុងព្រៃ!

ក៖ អូ...ចាស!

ខ៖ គាត់វង្វេងចូលទៅក្នុងព្រៃចំការកៅស៊ូនឹងព្រៃធំ(សំលេងរំខានពីខាងក្រៅ)!

ក៖ នៅខេត្តណាដែរអ៊ុំ?

ខ៖ នៅខាងចំការកៅស៊ូហ៏!

ក៖ ចំការលើហ៏?

ខ៖ មេមត់ន៏!

ក៖ អ...មេមត់ហ៏?

ខ៖ នឹងមេមត់នឹង!

ក៖ ចាស បាត់ដំណឹងគាត់ម៉ង?

ខ៖ ចាសគាត់ចូលទៅក្នុងព្រៃ ដល់តែពេលដែលគេរកឃើញៗនៅតែដៃហើយត្រឹមខ្លួន ក អីនឹងបាត់អស់រកអត់ឃើញរកឃើញតែប៉ុន្នឹង!

ក៖ អ៊ឹម!

ខ៖ នៅសល់តែប៉ុន្នឹង!

ក៖ គេមកប្រាប់អ៊ុំហ៏អ៊ុំ?

ខ៖ ចាស គាត់ស្លាប់នៅក្នុងព្រៃ!

ក៖ អូ....សោកស្ដាយមែនទែនចាស!

ខ៖ ចាស!

ក៖ កាលនឹងជំនាន់ដាច់អាពតហើយឬក៏ម៉េចដែរអ៊ុំ? ជំនាន់ដាច់....

ខ៖ នៅទេ(សំលេងរំខានពីខាងក្រៅ)!

ក៖ នៅមិនទាន់ចូលអាពតទេន៏អ៊ុំស្រី?

ខ៖ នៅទេ!

ក៖ នៅមិនទាន់ចូលអាពតទេនៅសម័យលន់នលនៅឡើយ?

ខ៖ នឹងហើយ!

ក៖ ចាស អើយអ៊ុំអើយ! ហើយកាលនឹងអ៊ុំអឺ...បាត់ឪពុកម្ដាយនឹងកាលនឹងអ៊ុំអាយុប៉ុន្មានឆ្នាំដែរ?

ខ៖ ខ្ញុំកាលនឹងនៅតូចនឹង មិនទាន់សូវដឹងអីផងនៅតូចដែរ!

ក៖ ប្រហែលជាដប់ឆ្នាំជាងហ៏អ៊ុំ?

ខ៖ នឹងហើយ!

ក៖ ចាសក្នុងខ្ទង់ប៉ុន្នឹងន៏? ចុះពេលដែលអ៊ុំ....

ខ៖ អត់ទាន់ដល់អាយុ១០ឆ្នាំទេឪពុកខ្ញុំស្លាប់នឹង!

ក៖ ចាស អូ...ចុះនៅពេលដែលបែកពីឪពុកម្ដាយហើយអ៊ុំបីនាក់បងប្អូននឹងអ៊ុំស្រីទៅណាដែរកាលនឹង?

ខ៖ ទៅស្រុកៗវិញ!

ក៖ ស្រុកកំណើតអ៊ុំនៅ....?

ខ៖ ព្រៃវែង!

ក៖ នៅព្រៃវែងនឹងម៉ង?

ខ៖ ចាស!

ក៖ ចុះអ៊ុំធ្វើយ៉ាងណាដើម្បីអឺ...(សំលេងកូនក្មេងក្អក) ដូចថាចិញ្ចឹមបងប្អូនណាស់?

ខ៖ (សំលេងរំខានពីខាងក្រៅ) បងប្អូននឹងនាំគ្នាចិញ្ចឹមម្ដាយចឹងទៅ!

ក៖ អូ....

ខ៖ ម្ដាយខ្ញុំឈឺរហូតតាំងពីឪពុកខ្ញុំនឹងគាត់បានស្លាប់ចោលទៅនឹង!

ក៖ ចាស!

ខ៖ ចាស គាត់អត់អាចធ្វើអីបានទេហើយខ្ញុំចេះតែនាំបងប្អូននឹងនាំគ្នារកចិញ្ចឹមម្ដាយរហូតចឹងចិញ្ចឹមបងប្អូននឹងទៅ!

ក៖ ចាសអ៊ុំ ចាសចឹងកាលនឹងអ៊ុំអឺ....(សំលេងរំខានពីខាងក្រៅ)ដូចថាអ៊ុំខ្លូនឯងនឹងណាស់ធ្វើអឺ...ការងារអីគេដើម្បីចិញ្ចឹមដល់ពួកគាត់នឹងណាស់ពីព្រោះថាពួកគាត់ចាស់ជរាអស់ទៅហើយណាស់?

ខ៖ គាត់នៅចំការកៅស៊ូធ្វើការគាត់មានមេចាស់ហ៏ គាត់មានលេខធ្វើការ!

ក៖ ចាស!

ខ៖ ចាសមានលេខធ្វើការខ្ញុំអាយុ(សំលេងរំខានពីខាងក្រៅ) បួនដប់ឆ្នាំអីនឹងខ្ញុំទៅជំនួសដៃរបស់គាត់ដូចគាត់ធ្វើផ្ទះពេទ្យចឹងទៅយើងគ្រាន់តែទៅធ្វើការបោសសំអាតនៅផ្ទះពេទ្យនឹងទៅដូចស្ងោរស៊ឺរាំងស្ងោរអីចឹងទៅនៅកន្លែងពេទ្យនឹងហើយបោសសំអាតនៅកន្លែងពេទ្យអីចឹងទៅជំនួសលេខរបស់គាត់ណាស់(អ៊ុំស្រីគាត់ទៅធ្វើការជំនួសអោយម្ដាយរបស់គាត់)!

ក៖ ចាស!

ខ៖ ចាសដើម្បីអោយម្ដាយគាត់បានឈប់នឹងទៅក៏ចេះតែទៅធ្វើទៅ ចាស!

ក៖​ ចាសអ៊ុំស្រី ហើយអ៊ុំកាលនឹងអឺ...ខ្ញុំសុំសួរបកកាលពីជំនាន់ការរបស់អ៊ុំណាស់ កាលនឹងអ៊ុំទាន់សម័យអាពតដែរឬទេអ៊ុំកាលនឹង?

ខ៖ ខ្ញុំទាន់ដែរតើ!

ក៖​ កាលនឹងអ៊ុំអាយុប៉ុន្មានឆ្នាំហើយ?

ខ៖ កាលនឹងខ្ញុំអាយុ២០ ម្ភៃជាងហើយ!

ក៖ ចាស កំពុងពេញកំលាំងហើយន៏អ៊ុំន៏?

ខ៖ ចាស!

ក៖ ហើយគេជំលៀសអ៊ុំទៅណាដែរ?

ខ៖ ខ្ញុំនៅនឹងស្រុកនឹងទេ ខ្ញុំនៅនឹងស្រុកនឹងប៉ុន្ដែគេអោយទៅធ្វើការ គេអោយទៅរែកដីអីចឹងទៅណាស់!

ក៖ ចាស!

ខ៖ រែងដីប្រព័ន្ធភ្លឺស្រែអីនឹងទៅរែង កាប់ដីរែកប្រព័ន្ធភ្លឺស្រែនឹង!

ក៖ អូ...ពិបាកណាស់កាលនឹងចឹង!

ខ៖ ចាសរែកដី(សំលេងរំខានពីខាងក្រៅ) រែកដីលើប្រព័ន្ធភ្លឺស្រែនឹងខ្ញុំរែក កាប់ដីរែកនឹងយក ទៅ កាប់ដីរែកនឹងទៅដូចគេផ្សាយនៅក្នុងទូរទស្សន៏នឹង!

ក៖ អ៊ឹម!

ខ៖ រែកដីនឹង ហើយបើយើងឈឺថ្កាត់ឈឺល្មមៗអីនឹងគេថាយើងនឹងពត់ទន្សាយ(ធ្វើពត់)!

ក៖ អ៊ឹម!

ខ៖ ចាសគេថាយើងនឹងពត់ទន្សាយ!

ក៖ អ៊ឹម...ហើយកាលនឹងគេមានធ្វើបាបអ៊ុំដែរឬទេអ៊ុំ?

ខ៖ គេអត់ធ្វើបាបអីយើងទេ ប៉ុន្ដែគ្រាន់តែថាយើងស៊ីនឹងមិនពេញលេញ ស៊ីតែបបរនឹងទៅបបររហូតបបរនឹងហើយទៅយើងកំលាំងស្រីនោះហើយទៅយើងត្រូវកាប់ដីនោះយើងម៉េចនឹងដូចចគេមនុស្សប្រុស!

ក៖ ហ៊ើយអ៊ុំអើយ!

ខ៖ ចាស!

ក៖ គេអោយអ៊ុំរែកនឹងប៉ុន្មានបង្គីរប៉ុន្មាន....

ខ​៖ ច្រើនណាស់កូនអើយគេវាស់ម៉ែត្រដូចយើងថាហ៏ តម្រូវលើកអោយបានប៉ុន្មានម៉ែត្រ១០ម៉ែត្រចឹងទៅរែកប៉ុន្មាននាក់បួនទៅប្រាំអ្នកចឹងទៅរែកអោយបានពេញប៉ុណ្នឹងមក!

ក៖ អ៊ឹម!

ខ៖ ចាស!

ក៖ គេដាក់កំណត់អោយយើងចឹង!

ខ៖ ចាស!

ក៖ ចុះបើសិនជាយើងធ្វើមិនបានអ៊ុំ?

ខ៖ ធ្វើអត់បានគេអត់ព្រមគេពិន័យយើង ចឹងគេយកយើងទៅកសាង!

ក៖ អូ....ចឹងអ៊ុំធ្លាប់ដែលគេព្រមានដែរឬទេ(សំលេងរំខានពីខាងក្រៅ)?

ខ៖ ធ្លាប់ៗ!

ក៖ ធ្លាប់ហ៏អ៊ុំ? ចាសគេម៉េចខ្លះទៅអ៊ុំ?

ខ៖ គេថាយើងធ្វើម៉េចក៏ដោយអោយតែបានគ្រប់ចំនួនអោយគេ(សំលេងរំខានពីខាងក្រៅ)!

ក៖ ហើយទៅខំធ្វើទៅ!

ខ៖ ខំទៅទោះបីជាយើងអត់អីយ៉ាងណាក៏ខំប្រឹងធ្វើរហូតទៅ ដល់ធ្វើដល់ម៉ោង១១ចឹងទៅយើងមកស៊ីបាយមកស៊ីបាយហើយម៉ោង....អត់ដល់ម៉ោងមួយផងគេអោយយើងចុះទៀត!

ក៖ អ៊ឹម!

ខ៖ ចុះទៅទៀតនឹងត្រឹមម៉ោងបួនដល់ម៉ោងប្រាំយើងចេញ(សំលេងរំខានពីខាងក្រៅ) បានយើងចូលមកហូបបាយ ហូបហើយល្ងាចហើយទៅកាប់ដីទៀតកាប់ដីរហូតដល់ម៉ោង១០អីនឹងបានគេអោយយើងសំរាក!

ក​៖ អ៊ឹម!

ខ៖ ចាសនឹង!

ក៖ ហ៊ើយអ៊ុំអើយ ហើយចឹង....

ខ៖ គេប្រើយើងកុំអោយមានពេលសំរាកមានពេលស៊ីចឹងណាស់(សំលេងស៊ីផ្លេម៉ូតូឡាន)!

ក៖ ចាស!

ខ៖ គេជៀសវា ព្រោះវាសំលាប់ស្រស់ៗម៉ង!

ក៖ អូ... អ៊ុំធ្លាប់ឃើញអាពតយកមនុស្សទៅសំលាប់ដែរឬទេ?

ខ៖ ធ្លាប់ឃើញដែរ ធ្លាប់ឃើញគេចាប់អ្នកដែលមានទោសមានអីនឹងណាស់ ឃើញគេយកទៅវ៉ៃនឹង(សំលេងរំខានពីខាងក្រៅ)!

ក៖ អ៊ឹម!

ខ៖ ស្នាយពុលៗខ្ញុំធ្លាប់ទៅឃើញនឹង(សំលេងរំខានពីខាងក្រៅ)អោយតែវាបើកម៉េក្រូអានឹងវាសម្លាប់ហើយនៅពេលយប់នឹងថ្ងៃនឹងវាអត់ទាន់ដល់ហើយពួកនឹងវារត់ពេញទាំងអឺ...ស្នាយពុលនឹង(សំលេងរំខានពីខាងក្រៅ) រត់ទៅដល់ពេលតែរត់ចឹងទៅវាចាប់បានអ្នកណាវាសំលាប់អ្នកនឹង ដូចអ្នកដែលបណ្ដើរគ្នានៅតាមផ្លូវអីនឹងអោយតែពួកវាឃើញពួកវាចាប់ឃើញជាក់ស្ដែងមែនកូនអើយ មនុស្សចាស់នឹងវាសម្លាប់ហើយអាកូនតូចនឹងវាលើកជំពុះទង់នឹងបោះទៅលើកជំពុះទង់នឹងលើកពីក្រោមទ្រមក!

ក៖ អ៊ឹម...អ៊ុំបានឃើញហ៏?

ខ៖ ចាស ឃើញចាស!

ក៖ អាណោចអាធ័មមែនទែន!

ខ៖ ចាសឃើញ បើដូចគេយកទៅសំលាប់អីចឹងទៅឃើញក្មេងចឹងតូចចូលចឹងទៅវាចេះវាណាស់គេសម្លាប់ម្ដាយងាប់ទៅ កូននឹងគ្នាមិនទៅបៅម្ដាយទៅបៅម្ដាយនឹងបៅទាំងឈាមទាំងអីនឹង រូចកូននឹងគេចាក់នឹងជំពុះទង់នឹងងាប់ទៀតទៅ!

ក៖ អូ...អាណោធអាធ័មណាស់អ៊ុំអើយ!

ខ៖ មួយស្នាយពុលនឹងគឺអណ្ដូងពេញទាំងអស់ មានតែអណ្ដូងពីរ បីទេអោយផឹកនឹង ក្រៅពីនឹងអណ្ដូងពេញៗទាំងអស់ហើយមានជីករណ្ដៅទៀតនៅតាមមាត់ស្ទឹងអីនឹងសុទ្ធតែឆ្អឹងខ្មោចទាំងអស់(សំលេងរំខានពីខាងក្រៅ) ស្នាយពុលនឹង!

ក៖ ចាស ជិះពីនឹងទៅឆ្ងាយដែរទេអ៊ុំស្នាយពុលនឹង?

ខ៖ ឆ្ងាយដែរ ស្នាយពុលនឹង!

ក៖ ប្រហែលជាមួយគីឡូ ពីរគីឡូអីនឹងហ៏?

ខ៖ យី...ឆ្ងាយណាស់កូនមិនមែនមួយគីឡូពីរគីឡូទេ!

ក៖ ចាស!

ខ៖ ឆ្ងាយណាស់!

ក៖ ចាស នៅត្រង់កន្លែងនឹងឥលូវគេធ្វើអីដែរអ៊ុំ វាលស្រែ?

ខ៖ ឥលូវនឹងគេធ្វើស្ពានហើយ(សំលេងម៉ូតូរំខាន) ឥលូវគេធ្វើស្ពានស្រួលបួលហើយពីមុននឹងវាដាច់ស្ពាននឹងហើយវាចងសម្លាប់នឹងស្ពាននឹងម៉ង!

ក៖ អូ...

ខ៖ ចងសម្លាប់នៅនឹងគល់ស្ពាននឹងកាលសម័យអាពតនឹងណាស់!

ក៖ ចាសអ៊ឹម ចាសចឹងឥលូនកន្លែនឹងសព្វថ្ងៃគេ....

ខ៖ គេបើកផ្សារហើយ!

ក៖ គេដាក់កន្លែងបូជាហ៏អ៊ុំ?

ខ៖ អត់ កន្លែងនឹងគេធ្វើផ្សារឡើងស្អាត(សំលេងស៊ីផ្លេម៉ូតូ) ស្អាតណាស់(ស្ដាប់មិនបានច្បាស់)!

ក៖ ចឹង?

ខ៖ ចាសគេបង្កើតផ្សារធំណាស់!

ក៖ អ៊ឹម!

ខ៖ ចាស នៅនឹងមាត់ស្ទឹងនឹង!

ក៖ ចឹង? តែអឺ...សាកសពទាំងអស់នឹងអ៊ុំមានបានដឹងថាគេយកទៅណាដែរទេអ៊ុំ?

ខ៖ អត់ដឹងថាគេយកទៅណាអស់ទេ ឆ្អឹងអីនឹងមិនដឹងថាគេយកទៅណាអស់ហើយទេ!

ក៖ អ៊ឹម!

ខ៖ ខ្ញុំមិនដឹងដែរ(សំលេងម៉ូតូរំខាន)!

ក៖ ចាស អួយហើយកាលនឹងអ៊ុំស្រីមានសំណាងមែនទែនដែលអ៊ុំនៅមានជីវិត?

ខ៖ ហ៊ើយសំណាងណាស់កូនអើយ ហើយខ្ញុំកូនខ្ចីមីបងនឹងណាស់ នៅពេលជិតចប់នឹងណាស់គេជីករណ្ដៅក្រឡឹងទាំងស្រុកអស់ ពេញទាំងជុំវិញភូមិចឹងណាស់(សំលេងស៊ីផ្លេម៉ូតូ) នេះ​យប់ឡើងវាបាញ់គ្នាព្រួសប្រាសចឹងទៅហើយកាលនឹងខ្ញុំទើបតែកូនខ្ចីទើបនឹងបានទំលាក់ចង្រ្កាន្ដនោះ(សំលេងរំខានពីខាងក្រៅ)បីកូនរត់ចូលទៅក្នុងរណ្ដៅត្រង់ស្រុកនឹងកាលកំណើតមីបងនឹង(សំលេងកូនក្មេង) បីកូនរត់ចូលរណ្ដៅត្រង់ស្រុកឆ្នាំអាពេលជិតចប់នឹង នៅស្រុកនឹងណាស់ត្នោតមាសនឹង!

ក៖ អ៊ឹម! កាលនឹងសម័យអីគេដែរអ៊ុំ?

ខ៖ សម័យអាពតនឹង!

ក៖ មិនមែនសម័យលន់នលទេហ៏អ៊ុំ?

ខ៖ សម័យអាពតនឹង អាពេលដែលយួនវាចូលមកនឹង!

ក៖ អូ....ចឹងកាលនឹងគេមានទំលាក់គ្រាប់បែកដែរហ៏អ៊ុំ?

ខ៖ មានណាស់កាលនឹងហើយទំលាក់គ្រាប់បែកៗគ្រាន់តែយន្ដហោះងឿងចឹងស្ដាប់ទាន់ហើយរត់ចូលទៅក្នងរណ្ដៅត្រង់សេទៅ ព្រោះភូមិខ្ញុំមួយនឹងវាទំលាក់គ្រាប់បែកនឹងមកត្រូវចំផ្ទះគេមួយនោះប៉ុន្ដែវាអត់ចេះផ្ទុះមួយទំហឹងចឹងស្រុតចុះទៅក្រោមប្រហែលជា៦០ម៉ែត្រចុះទៅក្រោមនឹង(សំលេងរំខានពីខាងក្រៅ) គ្រាប់អាធំណាស់អត់ផ្ទុះ!

ក៖ អ៊ឹម! ចេះអត់អីដែរ!

ខ៖ ចេះអត់អី ទើបតែ៨០ស្រួលបួលបានគេពួកកងទ័ពអីនឹងគេទៅគាស់យកមកទៅគ្រាប់នឹងកាលនឹងណាស់(នៅឆ្នាំ១៩៨០ពួកកងទ័ពបានទៅគាស់យកគ្រាប់នោះមក) នឹងចឹងណាស់!

ក៖ ចាស!

ខ៖ ចាស!

ក៖ ចាសអ៊ុំ ហើយកាលជំនាន់ពលពតនឹងវេទនាមែនទែនន៏អ៊ុំ?

ខ៖ វេទនាណាស់កូន!

ក៖ ចាសហើយទៅគេអោយអាហារអ៊ុំមួយថ្ងៃប៉ុន្មានដងដែរ?

ខ៖ មួយថ្ងៃបីដងដែរនឹង ប៉ុន្ដែមិនមានបានបាយអីទេបានតែបបរនឹងបបរនឹងទៅ!

ក៖ បបររហូតនឹងម៉ងហ៏អ៊ុំ?

ខ៖ ចាសបបររហូតនឹង!

ក៖ ចុះអ៊ុំអឺ...ដូចថាញុំអត់ឆ្អែតចឹងអ៊ុំធ្លាប់លួចញុំដែរឬទេអ៊ុំ(សំលេងរំខានពីខាងក្រៅ)?

ខ៖ ធ្លាប់ដែរប៉ុន្ដែខ្ញុំបានម្ដាយគាត់នៅផ្ទះ ម្ដាយគាត់នៅផ្ទះចឹងទៅគាត់គេចែករបបអោយចឹងណាស់មួយថ្ងៃមួយកំប៉ុងៗចឹងទៅហើយខ្ញុំក៏បានហូបជាមួយនឹងម្ដាយនៅនឹងផ្ទះនឹងខ្លះទៅ!

ក៖ ចាសអ៊ុំ!

ខ៖ គាតពិសារអត់អស់ទេមួយកំប៉ុងនឹងនោះ!

ក៖ អូ....

ខ៖​ ចាសបានមនុស្សចាស់នៅនឹងផ្ទះ!

ក៖ ចាសហើយកាលនឹងគេមានរបបរួមន៏អ៊ុំត្រូវហ្អែស?

ខ៖ មានរបបរួម!

ក៖ តែយើងអាចយកមកអោយខាងម្ដាយ....

ខ៖ អត់បានទេ!

ក៖ អត់បានទេហ៏?

ខ៖ យកអត់បានទេកូន​ សូម្បីតែត្រីចាប់បានតែពីស្រែយកមកនឹងក៏អត់បានយកមកផ្ទះយើងដែរ ចាស!

ក៖ ចាសអ៊ុំ នៅពេលកាលនឹងអ៊ុំមានធ្លាប់លួមបេះផ្លែឈឺឬក៏ដំណាំអីយកមកញុំដែរឬទេអ៊ុំកាលនឹង?

ខ​៖ ខ្ញុំអត់ទេអត់ហ៊ានលួចអីគេទេ!

ក៖​ អ៊ុំអត់ហ៊ានបេះទេ!

ខ៖ អត់ហ៊ានទេកូន!

ក៖ ចុះអ៊ុំមានដែរឈឺទេអ៊ុំបើញុំអត់ឆ្អែងចឹង? ឈឺដែរហ៏....

ខ៖ ឈឺដែរ(សំលេងរំខានពីខាងក្រៅ)ប៉ុន្ដែឈឺនឹងរុះរាន់ប្រញាប់ឆាប់ទៅសុំថ្នាំអោយហើយ លេបអោយហើយទៅ!

ក៖ ចាស ត្រូវហើយអ៊ុំ!

ខ៖ ហើយថ្នាំនឹងមិនដឹងថាដូចថ្នាំស្អីទេដូចថ្នាំ អំពុកស្អីទេ គេធ្វើជាគ្រាប់ៗចឹងទៅដូចថ្នាំចំណាំងឈើចឹងណាស់ ចត់ៗនឹងថ្នាំគេនឹង!

ក៖ អ៊ឹម!

ខ៖ មិនទៅបានថ្នាំល្អអី!

ក៖ យកមកដាំទឹកហ៏អ៊ុំ?

ខ៖ ដាំទឺកអីយកមកទំពារលេបទឹកនឹង ចឹងយើងរុះរាន់សុំគេលេបអោយហើយចឹងទៅណាស់!

ក៖ ចាសអ៊ុំ ហើយកាលនឹងអ៊ុំឈឺអីគេខ្លះទៅ?

ខ៖ ដូចថាក្ដៅស្រៀវអីនឹង ឈឺក្បាលវិលមុខអីតិចតួចយើងចេះតែខំប្រឹងលេបទៅ ចាស!

ក៖ អូ...ចឹង!

ខ៖ ចាស!

ក៖ អ៊ឹម ចឹងកាលនឹងពិបាកដែរ ហើយអ៊ុំឈឺច្រើន​!

ខ៖ ចាស!

ក៖ តែកាលនឹងអ៊ុំអត់ដែលទៅពេទ្យ គេអត់អោយអ៊ុំទៅពេទ្យទេន៏អ៊ុំ?

ខ៖ អត់ទេ!

ក៖ គ្រាន់តែទៅពេទ្យសុំថ្នាំលេបនឹងទៅ?

ខ៖ សុំថ្នាំលេប...ចាស សំណាងល្អ សំណាស់ល្អណាស់កូនអើយបានមានជីវិតរស់នៅនឹងបើខ្ញុំឃើញគេ(សំលេងរំខានពីខាងក្រៅ)​ឃើញគេក្មួយខ្ញុំវាឈឺវារោគស្រ្ដីណាស់វាចុកវាទៅៗពេទ្យគ្រាន់តែបានតែមួយសន្ទុះស្លាប់បណ្ដោយ!

ក៖ អ៊ឹម!

ខ៖ យើងធ្វើការធ្ងន់ណាស់!

ក៖ ចាស!

ខ៖ រោគស្រ្ដីយើងនឹងវាចុកពេលមក(ពេលមករដូវ) ធ្វើការចឹងយើងធ្វើការងារធ្ងន់ចឹងណាស់!

ក៖​ ចាសអ៊ុំស្រី!

ខ៖ រែកដីមិនស្រួល​ឯណាយើងជាស្រីយើងកាប់ដីទៅយើងរែកទៅ ម៉េចនឹងដូចគេមនុស្សប្រុសដល់ពេលដែលយើងមករដូវទៅវាចុកវាចាប់នឹង(សំលេងម៉ូតូរំខាន)​យកទៅពេទ្យបានមួយភ្លេតក៏នឹងស្លាប់!

ក៖ អួយ!​ អ៊ុំអើយ!

ខ៖ រួចបើម្ដាយខ្ញុំវិញឈឺចឹងគេយកទៅពេទ្យម្ដាយខ្ញុំឈឺនឹង​ ហើយខ្ញុំយកទៅពេទ្យគេអោយយកមកពេទ្យព្រែកលួង ព្រែកចាស់នេះ ខ្ញុំគេអត់អោយជិះរទេះសេះសោះ ខ្ញុំសុខចិត្តរត់តាមរទេះសេះណាស់ រត់ហើយទាល់តែផុតភូមិនឹងប្រហែលជា១០គីឡូដីបានគេអោយខ្ញុំជិះអោយចជិះរទេះសេះនឹងខ្ញុំតាមរហូតដល់នេះទៅបានមកដល់ព្រែកចាស់នឹងបានគេអត់អោយខ្ញុំទ្រាំទៀតទេគេអោយខ្ញុំទៅផ្ទះទៅ ចាសនៅពេលដែលខ្ញុំមកផ្ទះបានតែមួយយប់ម្ដាយខ្ញុំផ្ដាំថាអោយកូនរបស់ខ្ញុំមកយកខ្ញុំផងព្រោះគេឃើញៗគេឈឺដែលនៅក្បែរគាត់នឹងព្រលឹមឡើងគេបូមទឹកៗនឹងណាស់យកទៅចាក់មួយសន្ទុះប្រកាច់ងាប់ភ្លាម!

ក៖ អ៊ឹម!

ខ៖ ម៉ែខ្ញុំនឹងគាត់ឃើញផ្ទាល់ភ្នែកនឹងម៉ង ម៉ែខ្ញុំគាត់ឃើញផ្ទាល់ភ្នែកឃើញបូមស៊ឺរាំងចឹងទៅអត់មានបូមថ្នាំទេបូមទឹកៗហើយយកទៅចាក់អោយហើយដល់ពេលតែចាក់ហើយតែមួយភ្លែតនឹងប្រកាច់ងាប់នឹងម៉ែខ្ញុំគាត់គ្រាន់តែឃើញតែប៉ុណ្នឹងគាត់ស្លន់គាត់ណាស់គាត់ផ្ដាំអោយខ្ញុំទៅយកគាត់ អោយកូនខ្ញុំមកយកខ្ញុំទៅផ្ទះខ្ញុំទៅផ្ទះវិញផង(សំលេងរំខានពីខាងក្រៅ) គាត់ផ្ដាំមកចឹងណាស់ ហើយខ្ញុំជិះកង់មកយកម្ដាយខ្ញុំរហូត វិហារសួគ៏នេះពីៗត្នោតមកវិហារសួគ៏នេះជិះកង់មកយកម្ដាយខ្ញុំត្រឡប់មវិញអត់កើតទេ បើគ្នាប្រកាច់ប្រកិនចឹងស្រាប់តែរួចទៅបូមទឹកចាក់មើលឃើញនឹងភ្នែកទាំងស្រស់ៗចឹងកូនអើយម៉ែខ្ញុំគាត់ឃើញ ហើយរួចរំលងបានប៉ុន្មានថ្ងៃក៏កូនបងជីដូនមួយខ្ញុំនឹងក៏ចុកទៀតចុកហើយក៏ទៅពេទ្យទៀត(សំលេងរំខានពីខាងក្រៅ) ចូលពេទ្យនឹងទៀតគាត់ក៏ស្រេកទឹកដូង ស្រេកទឹកដូងក៏អោយប្ដីនឹងទៅយកមកផ្ទះទ្រាំអត់បានទេទៅយកមកផ្ទះគ្រាន់តែមកយកដូងត្រឡប់ទៅវិញគេយកប្រពន្ធទៅកប់បាត់ហើយគាត់មានទៅឈឺអីទេគ្រាន់តែចុកតែប៉ុណ្នឹង(សំលេងរំខានពីខាងក្រៅ)!

ក៖ អ៊ឹម!

ខ៖ ចាសដូចយកទៅអោយគេសំលាប់ ហើយទៅក៏ស្លាប់បាត់!

ក៖ ចាស អ៊ុំ....

ខ៖ ថាសម្លាប់នឹងស្រស់ៗពេកហើយកូន!

ក៖ ចាសហើយចុះអ៊ុំកាលនឹងមានបងប្អូនស្លាប់នៅក្នុងជំនាន់អាពតដែររទេអ៊ុំ?

ខ៖ មាន បងខ្ញុំបង្កើតនឹងពីរនាក់!

ក៖ អ៊ឹម!

ខ៖ បងបង្កើតពីរនាក់ បងប្រុសមួយធ្វើទាហ៊ានមួយៗ មួយទៀតគាត់ធ្វើមេកាលីសៀងនៅភ្នុំពេញនឹងខាងរទេះភ្លើងណាស់(សំលេងរំខានពីខាងក្រៅ)!

ក៖ ចាស!

ខ៖ រួចដល់នេះទៅគេជំលៀស(សំលេងម៉ូតូរំខាន) គេជំលៀសគាត់ទៅខាងស្ទន់កំពង់ចាមនេះក៏ដើរទៅនឹង(សំលេងម៉ូតូរំខាន) ដល់ពេលនេះទៅគាត់ដើរអត់រូចប្រពន្ធផងកូនផងកូនរបស់គាត់ច្រើននោះប្រាំពីរ ប្រាំបីនាក់ហើយប្រពន្ធពោះធំប៉ុន្មានខែដើរអត់រួចដើរទៅកំពង់ចាមនឹង(សំលេងកូនក្មេងរំខាន) ដើរអត់រូចទៅស្គន់កំពង់ចាមនឹងនឹងណាស់គាត់ក៏សំរាកនៅនឹងៗមិនបានប៉ុន្មានថ្ងៃផងគេយកទៅសំលាប់អស់ទាំងកូនទាំងចៅទាំងម្ដាយក្មេកទាំងអស់អត់មាននៅសល់ម្នាក់ទេស្លាប់ទាំងអស់បងរបស់ខ្ញុំនឹងធ្វើទាហាននឹងគាត់ធ្វើកងទ័ពខាងរំដោះនឹងណាស់នឹងគាត់ធ្វើខាងនឹងណាស់ទៅអង្គភាពគេប្រមូលទៅខាងអង្គភាព ប្រមូលទៅខាងអង្គភាពអត់ទៅទេខ្លាចគេយកទៅ​វ៉ៃចោលដល់នេះឪពុកម៉ាចេះតែហៅទៅមកហ្អាទៅៗ​បានជាគ្នាទៅទាំងអស់គ្នាបានតែសុខចិត្តទៅនឹង ទៅបានតែមួយយប់គេចងវ៉ៃងាប់អស់មកពីខាង​....មកពីលើវិញមកណាស់កូនអើយចងទាំងខ្សែៗសុទ្ធតែកងទ័ព!

ក៖ អ៊ឹម!

ខ៖ គេចងគាត់ក៏ស្លាប់ត្រឹមកន្លែងស្នាយពុលនឹង!

ក៖​​​ អ៊ឹម! ចាសអ៊ុំ ចុះនៅពេលដែលបងប្អូនរបស់ស្លាប់នឹងអ៊ុំមានឃើញគេសម្លាប់ពូកគាត់ផ្ទាល់ដែរឬទេអ៊ុំ?

ខ៖ ខ្ញុំអត់បានឃើញផ្ទាល់ ប៉ុន្ដែគេយកគាត់ទៅពីល្ងាចចឹងព្រឹកឡើយខ្ញុំមកៗយកគេយកមកកន្លែងផ្ទះរបស់គេសំណាក់ដែលគេថាយកគាត់មកនៅនឹងៗណាស់ នៅជាមួយនឹងណាស់ហើយទៅខ្ញុំដើរគាត់អត់ឃើញសោះ!

ក៖ អ៊ឹម!

ខ៖ បានមកដល់ស្នាយពុលទៀតខ្ញុំក៏សុំគេចូលទៅមើលបងខ្ញុំសុទ្ធតែយោធាមកមួយបន្ទប់នឹងសុំគេទៅរកមើលបងមនុស្សមួយបន្ទប់នឹងសុំគេទៅចូលទៅសល់ពេលចូលទៅមើលអត់ឃើញបងរបស់ខ្ញុំឃើញសុទ្ធតែគេអ្នកដទៃយប់ឡើងកូនអើយគេសម្លាប់គ្នាអស់!

ក៖ ចាសអ៊ុំ អ៊ឹម....អ៊ុំហើយចឹងឪពុកម្ដាយរបស់ពួកគាត់មានឈ្មោះអីដែរទៅអ៊ុំ?

ខ៖ ឈ្មោះ(សំលេងរំខានពីខាងក្រៅ) ឪពុករបស់ខ្ញុំគាត់ឈ្មោះ​ សិន​!

ក៖ ចាសអ៊ុំ!

ខ៖ ចាស ម្ដាយរបស់គាត់ឈ្មោះ លី កិត!

ក៖ ចាស កិត ពេលគេជំលៀសទៅនឹងជំលៀសទៅទាំងគ្រួសារឬក៏ជំលៀសទៅកន្លែងតែមួយអ៊ុំ?

ខ៖ ទៅកន្លែងតែមួយ(សំលេងរំខានពីខាងក្រៅ)!

ក៖ តែន៏អ៊ុំចឹងយើងអាចស្គាល់ដូចទៅណាទៅណីបានជុំគ្នាន៏អ៊ុំន៏?

ខ៖ ចាស!

ក៖ ធ្វើការធ្វើអីនឹងបាននៅជុំគ្នានៅជាមួយគ្នាដែរ?

ខ៖ ចាស!

ក៖ ចឹងបានជាអ៊ុំដឹងរឿងច្រើន ចាស ហើយអឺ....កាលនឹងអ៊ុំមានចងចាំអ្វីជាងគេនៅក្នុងជីវិតរបស់អ៊ុំដែលតាំងពីមុនរហូតមកដល់ឥលូវនឹងអ៊ុំអត់អាចបំភ្លេចបានសោះណាស់អ៊ុំកាលនឹង?

ខ៖ រឿងដែលមិនអាចនឹងបំភ្លេចបាននឹងកូនគឺនៅពេលដែលឪពុកម្ដាយរបស់ខ្ញុំពួកគាត់អោយខ្ញុំទៅរកស៊ីនៅស្រុកគេទៅបែកបាក់ទៅនៅខាងភ្នុំពេញនឹងទៅៗនៅស៊ីឈ្នួលគេ ម្ដាយបែកសុខចិត្តអោយម្ដាយបើកប្រាក់ខែមុនមួយឆ្នាំខ្ញុំអោយគាត់បើកផ្ដាច់(សំលេងរំខានពីខាងក្រៅ)យកមកទាំងអស់ អោយតែម្ដាយបានស្រួល(សំលេងកូនក្មេង) មួយឆ្នាំខ្ញុំសុខចិត្តធ្វើសុខចិត្តទ្រាំនៅនឹងផ្ទះរបស់គេខ្ញុំធ្វើនៅនឹងផ្ទះរបស់គេនឹងទ្រាំរហូតទាល់តែដាច់លុយរបស់គេបានខ្ញុំវិលមកផ្ទះវិញ(សំលេងស៊ីផ្លេម៉ូតូ)​ ហើយខ្ញុំទៅស៊ីឈ្នួលគេនឹងមិនអោយលំប៉េលំបាកមិនដែលថាម្ចាស់គេថាខ្ញុំដើរខិលខូចទៅនេះទៅនោះគឺខ្ញុំអត់ទេៗ ខ្ញុំថែរក្សាខ្លួនប្រាណរបស់ខ្ញុំណាស់ដើម្បីចិញ្ចឹមម្ដាយរបស់ខ្ញុំរហូតមកដល់សព្វថ្ងៃដល់ពេលមានប្ដីទៀតខ្ញុំក៏ពិបាកទៀតៗប្ដីមានស្រីរហូតប្ដីរ​បស់ខ្ញុំ(ក្អក)!

ក៖ ចាសអ៊ុំ!

ខ៖ មានស្រីរហូតប្ដីរ​បស់ខ្ញុំនឹងមានស្រីរហូត!

ក៖​ ប្ដីរបស់់មានឈ្មោះអីដែរទៅអ៊ុំ?

ខ៖ ឈ្មោថា ម៉ាក់ឡាំថា(សំលេងរំខានពីខាងក្រៅ)!

ក៖ ចាសអ៊ុំ!

ខ៖ ម៉ាក់ ឡាំថា!

ក៖ កាលនឹងអ៊ុំស្រលាញ់គ្នាដោយចិត្តនឹងចិត្តឬក៏ឪពុកម្ដាយជាអ្នកទុកដាក់អោយ?

ខ៖ អត់ទេ អាពតអ្នករៀបចំអោយ!

ក៖ កាលជំនាន់អាពត អូកាលនឹងគេចាប់អោយចឹងម៉ង?

ខ៖ ចាស បើយើងស្រលាញ់គ្នាចឹងទៅយើងចាប់ដៃគ្នាចឹងទៅដូចថាយើងស្រលាញ់គ្នាស្ម័គស្មោះចឹងទៅអានឹងដល់ពេលដល់ថ្ងៃរៀងការចឹងទៅគេការអោយ១០០គូអីចឹងទៅ(សំលេងរំខានពីខាងក្រៅ)ជាងមួយគូចឹងទៅក្នុងវត្តចឹងខ្មៅអ៊ូចឹងទៅក្នុងវត្តនឹងខោអាវខ្មៅចឹងទៅស្លៀកពាក់ខោអាវ

!ក៖ អ៊ឹម!

ខ៖ ចាស!

ក៖ ចុះដល់ពេលគ្រាន់តែចាប់ដៃគ្នាហើយការម៉ង?

ខ៖ ចាស!

ក៖ សន្មតថាជាប្ដីប្រពន្ធហើយហ៏អ៊ុំ?

ខ៖ ចាស ជំនាន់អាពតចឹង!

ក៖ អ៊ឹម!

ខ៖ ចាសៗ!

ក៖ តែអ៊ុំមានកូនក្រោយអាពតទេន៏អ៊ុំ?

ខ៖ អ៊ឹម! ជាមួយអាពតនឹងមួយនឹងក្រោយ...ជិតចប់អាពតនឹងមួយ កូនពីបងគេនឹង!

ក៖ ចាស!

ខ៖ មីបងគេនឹង!

ក៖ ពិបាកណាស់ចឹងកាលនឹងអ៊ុំសម្រាលកូនតាមណាទៅអ៊ុំ?

ខ៖ អូនអើយក្រោយឡើងកូនអើយ ធ្វើការទាំងយប់ទាំងថ្ងៃ យប់ក្រោកពីយប់ម៉ោងបីបម៉ោងបួននឹងចុះយើងមិនក្រោយពីយប់ទៅស្រែ!

ក៖ ចាសអ៊ុំ!

ខ៖ ហើយពោះធំមិនដើរតាមភ្លឺស្រែមិនរអិលរហូត!

ក៖ អូ....អ៊ុំអើយ!

ខ៖ ចាសរអិលដួលពព្រីសពព្រួស(ភាសាតំបន់)តាមភ្លឺស្រែនឹងព្រោះវាពេលយប់ណាស់!

ក៖ ចេះអត់អីអ៊ុំន៏?

ខ៖ អត់អីទេ ខ្ញុំខំតែថាអ៊ឹម....កូនរបស់ខ្ញុំអត់នៅទេបើខ្ញុំដើរយប់ព្រលប់រអិលដួលចឹង(សំលេងស៊ីផ្លេម៉ូតូ)!

ក៖ ចាសអ៊ុំ!

ខ៖ គេអោយស្ទូង(សំលេងស៊ីផ្លេម៉ូតូ) ១០អ្នកនឹងអោយហើយមួយហិចតាៗ ហើយពេលភ្លឺឡើងអោយដកអោយបានមួយផ្លូន(មួយផ្លូនមាន៤០កណ្ដាប់)ទៀតៗ!

ក៖ ចាសអ៊ុំ!

ខ៖ ដកបានមួយផ្លូន ចងកណ្ដាប់អាកណ្ដាប់គេប៉ុណ្នឹងហ៏? គេយកទៅស្ទូងណាស់!

ក៖ ចាសអ៊ុំ!

ខ៖ នឹង វាគ្មានអោយយើងបានសំរាកទេ!

ក៖ អ៊ឹម!​ ចុះអ៊ុំកាលនឹងសម្រាលកូនតាមឆ្មបឬក៏ពេទ្យ?

ខ៖ តាមឆ្មបអឺ...ពេទ្យ អឺ...ឆ្មបពួកតើពួកនេះពួករំដោះពេទ្យនឹង!

ក៖ អូ....អ៊ុំអើយ នៅផ្ទះ....

ខ៖ យើងនៅនឹងផ្ទះនឹងតើប៉ុន្ដែគ្រាន់តែថាពេទ្យនឹងគេទៅដល់នឹងផ្ទះយើងនឹង!

ក៖ អ៊ឹម! យើងទៅហៅគេហ៏អ៊ុំ?

ខ៖ ចាស!

ក៖ យើងទៅហៅខ្លូនឯងហ៏អ៊ុំ?

ខ៖ ចាស អត់ទេអោយគ្រួសារយើងនឹងទៅហៅឆ្មបមកគេមកបង្កើតនៅនឹងផ្ទះយើងនឹង!

ក៖ អូ...អ៊ុំចាស!

ខ៖ រួចខ្ញុំកូនដំបូងនោះ កើតបាននិយាយទៅកន្លងមួយយប់នឹង!

ក៖ ចាសអ៊ុំ អូ....

ខ៖ បានកើតមក(សំលេងរំខានពីខាងក្រៅ)!

ក៖ ហើយត្រូវចិញ្ចឹមកូនទៀត​ ប្រាំបួននាក់ទៀតអ៊ុំកូនច្រើនណាស់(សើច)!

ខ៖ ចាស!

គ៖ កូនច្រើនទៀត(សំលេងអ្នកដទៃ)!

ខ៖ (សើច) ប្រាំបួននាក់ រួចខ្ញុំកាលនឹងអាយុ២៥ឆ្នាំនឹង!

ក៖ ចាសអ៊ុំ ហើយកាលនឹងអ៊ុំមានដូចថាមានការចងចាំអីគេដែលធ្វើអោយអ៊ុំសប្បាយចិត្តជាងគេនៅក្នុងជីវិតរបស់អ៊ុំណាស់អ៊ុំ?

ខ៖ និយាយឡើងពិបាកចិត្តពិបាកណាស់អូន មានប្ដីក៏ពិបាកដែរខោអាវមិនដែលបានស្លៀកពាក់ល្អនឹងគេទេ ចាប់តែស្លៀកឡើខ្មៅសំពត់ខ្មៅអាវខ្មៅមិនដែលបានច្រឡំនឹងគេទេ មានប្ដីហើយនឹងណាស់អត់ហ៊ានទិញទេសុខចិត្តសុំប្ដីទិញ(សំលេងរំខានពីខាងក្រៅ)!

ក៖ អ៊ឹម!

ខ៖ រួចមកនេះណាស់ ខ្ញុំអត់មានស្អីទេ (សំលេងរំខានពីខាងក្រៅ) ខ្ញុំមកបាតដៃទទេរមកពីស្រុកមកកូនប្រាំ​!

ក៖ ចាស!

ខ៖ មកតាមប្ដីខ្ញុំគាត់មានម្ដាយនៅនឹងមានគ្រួសារ មកសុំផ្ទះ សុំគ្រែគេដេកខ្ចីគ្រែគេដេកៗ(សំលេងកូនក្មេងក្អក) ខ្ចីដំបូលគេខ្ចីគ្រែគេបានមួយ ដេកធ្លាក់កូនធ្លាក់អីនៅនឹងក្រោមគ្រែ ហើយធ្វើកន្លែងនឹងបានដំបូលធំៗនៅខាងក្រោយនឹង!

ក៖ អ៊ឹម!

ខ៖ ធ្វើរោងនៅនឹងៗទៅ​(សំលេងរំខានពីខាងក្រៅ) ធ្វើរោងនៅត្រង់នឹងហើយអត់មានស្អីនេះ កាប់អារែងនែ...ស្នោរយកមកក្រងខ្ទាស់ៗវាចឹងទៅធ្វើជញ្ចាំងៗបាំងនឹង(សំលេងមាន់រងាវ) រួចនៅពេលយប់ពស់ៗវែក!

ក៖ អូ...អ៊ុំអើយ!

ខ៖ ធំណាស់កូន វានៅក្នុងព្រៃជុំវិញផ្ទះចឹងនឹងណាស់ មិនទាន់មានផ្ទះអញ្ចេកទេ!

ក៖ ចាស នៅតាមបណ្ដោយនឹងទៅក្រោយនឹងធំណាស់មួយអោប ហើយទៅខ្ញុំធ្វើរោងនៅត្រង់កន្លែងនឹងណាស់(សំលេងយន្ដហោះ) មូយយប់ដំបូងកូនអើយមាន់នឹងវាតែស្រែក រួចប្ដីខ្ញុំថាអ៊ឹម....អុចដែលកេះទៅមើលៗ ហើយចង្រាន្ដបាយយើងប៉ុន្នឹងណាស់ហើយទៅទ្រុងមាន់នៅក្រោមចេះ ដល់តែទៅអុចភ្លើងទៅមើលទៅពស់ៗវែកចឹងមកម៉ង!

ក៖ អ៊ឹម!

ខ៖ ចឹងមកម៉ង អើតក មកចឹងមកក៏បាត់ទៅ មាន់ស្រែកខ្ញោកៗ(សំលេងមាន់ស្រែក)នឹងវាស៊ីពងអស់បាត់មួយសារហើយ ចាសហើយបានយប់ក្រោយទៀតចាសមកលើកក្រោយទៀតខាំអាប៉ុនកំភួនជើងមូយទៀតខាំមួយទៀតកំពុងតែឆាកឈូសនៅក្រោមចឹងនឹងហើយអង្គុយចឹងលើគ្រែអោយកូនដេកចឹងយើងទៅយើងក្រាលចឹង(សំលេងមាន់រងាវ) ឆាកៗលឺមាន់ខ្ញោក(មាន់ស្រែក) ទៀតហើយគ្រាន់លឺខ្ញោកទៅមើលដល់ពេលទៅមើលអស់មាន់មួយទៀតហើយងាប់មាន់អស់មួយហើយប្ដីខ្ញុំថាចងហែងយកមកដាក់តាមជញ្ចាំងដាក់ចងតាមជញ្ចាំងចឹងទៅនៅខាងក្រៅចឹងណាស់(សំលេងកូនក្មេង)​តោះពន្លត់ភ្លើងដេកមួយសន្ទុះលឺខរៗ(សំលេងពស់វែក) ដល់ពេលដែលបើកទ្វាមើលវានៅសណ្ដូកតាមទ្វានឹងណាស់ស៊ីមាន់នឹង(សំលេងឆ្កែព្រូស)វាមកស៊ីមាន់មួយនឹង(សំលេងឆ្កែព្រួស) វាមកស៊ីមាន់មួយនឹងដល់តែនេះអត់ហ៊ានវ៉ៃ(ប្ដីគាត់មិនហ៊ានវ៉ៃពស់) ក៏ទៅហៅអ្នកជិតខាងអោយគេមកជួយ!

ក៖ ចាស!

ខ៖ ទៅជួយចាប់បាន ពស់វែកកូនអើយប៉ុននេះ(សំលេងឆ្កែព្រួស)!

ក៖ អ៊ឹម!

ខ៖ ចាប់បាន ពិបាកណាស់ជិវិតខ្ញុំ រួចពេលដែលខ្ញុំឆ្លងទន្លេមិនដែលបាន(សំលេងមាន់រងាវ)ស្អីស៊ីទេកូន(សំលេងមាន់រងាវ) ប្ដីរបស់ខ្ញុំកូនមួយនឹងប្ដីរបស់ខ្ញុំគាត់ទៅធ្វើការក្រចេះស្ទឹងត្រែងៗឆ្លងទន្លេមីបងមួយៗ អត់មានស្អីសោះបានបងប្អូនអ្នកដែលនៅជិតខាងគេមកជួយៗចឹងទៅអ្នកខ្លះគេទិញនេះទិញនោះយកមកអោយអ្នកខ្លះទៅអ្នកខ្លះទៅគេទិញធ្យូងទិញអីយកមកអោយចឹងទៅក៏បានដុតទៅណាស់!

ក៖ ចាស!

ខ៖ ចាស!

ក៖ ចុះផ្ទះនឹង(សំលេងមាន់រងាវ)អ៊ុំធ្វើខ្លួន​ឯងឬក៏ជួលជាងគេមកធ្វើដែរអ៊ុំ?

ខ៖ ប្ដីខ្ញុំធ្វើខ្លួនឯង!

ក៖ គាត់ធ្វើសាងសង់ក្នុងម៉ូតអីដែរអ៊ុំ?

ខ៖ នឹងធ្វើផ្ទះនឹង!

ក៖​ ចេះតែប្រក់ៗទៅហ៏អ៊ុំ!

ខ៖ ចាស!

ក៖ ចេះតែប្រក់ៗចឹងទៅន៏អ៊ុំ? សន្សំបន្ដិចម្ដងៗចឹងទៅន៏អ៊ុំ?

ខ៖ ចាស សន្សំម្ដងបន្ដិចៗចឹងទៅ!

ក៖ ចុះអ៊ុំកាលនឹងអ៊ុំប្រុសហើយនឹងអ៊ុំស្រីធ្វើការងារអីដែរដើម្បីនឹងប្រកបរបរចិញ្ចឹមជីវិត?

ខ៖ ដំបូងមកដល់គាត់ស៊ីឈ្នួលគេ(មានសំលេងរំខានពីខាងក្រៅ) ស៊ីឈ្នួលគេធ្វើចំការធ្វើអីនឹងណាស់ស៊ីឈ្នួលគេមួយថ្ងៃៗប៉ុណ្នឹងៗទៅណាស់ហើយខ្ញុំនៅផ្ទះនឹងឆាកឈួសទៅ​ អ៊ឹម...ហើយដល់នេះទៅរួចទៅគាត់ដើរធ្វើកាណូតៗ!

ក៖ ចាស!

ខ៖ ធ្វើកាណូតទៅចាស ធ្វើកាណូតចឹងទៅខ្ញុំនៅផ្ទះចឹងទៅក៏ចេះតែឆាកឈួសចឹងទៅគ្រាន់បានហូប!

ក៖ ចាស ដើម្បីនឹងគ្រាន់បានចិញ្ចឹមជីវិតន៏អ៊ុំ(សំលេងរំខានពីខាងក្រៅ)?

ខ៖​ ចាស ដើម្បីចិញ្ចឹមជីវិតនាំគ្នាចេះតែធ្វើទៅ(សំលេងរំខានពីខាងក្រៅ) ដល់នេះទៅបង្វាស់គោគេក៏បានគោនឹងមួយបានគោមួយចឹងទៅគោនឹងក៏ត្រូវបានលក់ទៅដល់ពេលបានលក់នឹងក៏បានលុយសន្សំទៅបានទិញម៉ូតូៗបានប្ដីរត់ យកទៅរត់ធ្វើការហើយនឹងរថដ៏(សំលេងរំខានពីខាងក្រៅ)ដល់តែសន្សំៗទៅទិញមេសេះបានមួយ!

ក៖ អូ...អ៊ុំទិញសេះ!

ខ៖​ ចាស ទិញមេសេះបានមួយ អោយប្ដីរថម៉ូតូឌុបទៅហើយខ្ញុំនឹងកូនប្រុសអាបងអាទីពីរនឹងកាប់ដីទៅកាប់ដីដាក់លក់នៅតាមផ្ទះរបស់គេចឹងណាស់ ខ្ញុំកាប់ពីរនាក់កូនចឹងទៅហើយខ្ញុំបរដាក់នៅតាមផ្ទះរបស់គេចឹងទៅបរតែខ្លួន​ឯងនឹង បរនឹងរទេះសេះនឹងខ្លួន​ឯង!

ក៖ កាលនឹងដីមួយរទេះនឹងបានប៉ុន្មានដែរអ៊ុំ?

ខ៖ មួយរទេះបាន(សំលេងរំខានពីខាងក្រៅ) កាលនឹងបានមួយពាន់ពីរពាន់នឹង!

ក៖ យើងកាប់ពីណាមកវិញទៅអ៊ុំស្រី?

ខ៖ កាប់ជួលយើងទិញដីរបស់គេចឹងទៅ(សំលេងរំខានពីខាងក្រៅ) ដូចថាមួយកន្លែងចឹងប៉ុន្មានដូចថាមួយកន្លែងមួយជីពីរជីចឹងទៅយើងទិញគេយកដីកាប់ទៅ យកដីកាប់ដាក់នៅតាមផ្ទះរបស់គេចឹងទៅ(សំលេងរំខានពីខាងក្រៅ)!

ក៖ អ៊ឹម! ចឹងអ៊ុំមិនមែនមានតែដីតែមួយកន្លែងនឹងទេអ៊ុំមានដីច្រើន?

ខ៖ អត់មែនទេអ៊ុំមានតែមួយកន្លែងទេប៉ុន្ដែគ្រាន់តែថាយើងទិញគេគ្រាន់ទិញយកមកកាប់ដីនឹងណាស់!

ក៖ អ៏....

ខ៖ នឹងហើយដីៗនឹងជារបស់គេទេប៉ុន្ដែគ្រាន់តែថាយើងទិញយកមកកាប់ដីយើងមកកាប់បាននឹងរួចហើយម្ចាស់គេនឹងយកដីរបស់គេទៅវិញទៅ!

ក៖ ចាសអ៊ុំ!

ខ៖​ ចាស(សំលេងរំខានពីខាងក្រៅ)!

ក៖ នៅក្នុងរយះពេលប៉ុន្មានអីប៉ុន្មានចឹងទៅយើងទៅនិយាយជាមួយគេចឹងទៅ(សំលេងរំខានពីខាងក្រៅ)?

ខ៖ ចាស ដូចដីអូរនេះយើងកាប់ទៅ បើដូចដីនេះកាប់អត់បានទេយើងទិញគេទៅដីអូរនេះនឹងទឹកនឹង(សំលេងរំខានពីខាងក្រៅ)!

ក៖ ចាស!

ខ៖ ដីនឹងអូរទឹកនឹង(មានសំលេងរំខានពីខាងក្រៅ)!

ក៖ ចាស​ បានមួយរទេះតែមួយពាន់នឹងទេអ៊ុំ?

ខ៖ មួយពាន់ ជួនកាលទៅបានតែប្រាំរយផង!

ក៖ អូ....បានតិចចឹងនៅក្នុងមួយថ្ងៃអ៊ុំរកបានប៉ុន្មានទៅកាលនឹង?

ខ៖​ បានម្ភៃរទេះអីចឹងទៅ!

ក៖ បានពីរម៉ឺនអីដែរន៏?

ខ៖ ចាស បានប៉ុន្នឹង យើងហូបតិចតួចទៅណាស់!

ក៖ ម្ភៃរទេះបើគិត(សំលេងរំខានពីខាងក្រៅ) ទៅអ៊ុំធ្វើតាំងពីព្រឹកទល់ល្ងាចហ៏អ៊ុំ?

ខ៖ ចាសធ្វើតាំងពីព្រឹកទល់ល្ងាចម៉ង គ្រាន់តែបានមកបាយទឹកនៅនឹងផ្ទះហើយដល់ម៉ោងចុះទៅទៀតហើយ ចាសមកដល់នឹងដាំបាយដាំទឹកព្រួសបា្រស់ចឹងទៅបាយហើយអីហើយនឹងកប្រញាប់ប្រញាល់ទៅវីញទៅជាមួយកូនរបស់ខ្ញុំនឹង!

ក៖ ចាសៗអ៊ុំ ចាសចឹងអ៊ុំមានការតស៊ូមែនទែននៅក្នុងជីវិតរបស់អ៊ុំស្រី(សំលេងរំខានពីខាងក្រៅ)!

ខ៖ ចាស!

ក៖ ចឹងអ៊ុំដូចថាតាមអឺ...ជីវិតរបស់អ៊ុំមានការតស៊ូនឹងធ្លាប់បនឆ្លងនូវបទពិសោធន៏ច្រើនចឹង អ៊ុំមានពាក្យពេចជ៏អីជាចុងក្រោយដើម្បីជាការផ្ដែផ្ដាំជាពិសេសទៅដល់កូនចៅជំនាន់ក្រោយអោយគេបានស្ដាប់ណាស់អ៊ុំ?

ខ៖ ចាសចឹងខ្ញុំចេះតែ(សំលេងស៊ីផ្លេម៉ូតូ) ណៃនាំទៅដល់កូនចៅជំនាន់ក្រោយនឹងថា កូនអើយម្ដាយគ្មានកេរ្ដិ៏អាករទុកអោយពួកកូនទេណាស់ មានតែប្រឹងដោយខ្លួនឯងទេមើលគំរូម្ដាយចុះណាស់ ម្ដាយអត់មានអីទេម្ដាយមកស្រុកគេនឹងដៃទទេរតែឆ្នាំងតែចាននឹងក៏គ្មានផង បានម្ដាយ...ឪពុកទេទៅធ្វើការលោកជំពុះក្អែកទេអោយ លោកតាជំពុះក្អែកអោយតាំងពីកន្ទេល តាំងពីខ្ទើយ តាំងពីចានឆ្នាំងឡើង(សំលេងរំខានពីខាងក្រៅ) អ៊ឹម...រួចម្ចាស់ទូកដររថសព្វថ្ងៃនេះម្ចាស់ទូកដរព្រែកលាបនេះប្ដីខ្ញុំទៅធ្វើកាណូតនឹង គេអោយម៉ាគ្រឿងខ្ទមដូចថាមួយគ្រឿងផ្ទះអាចបញ្ចូលគោបានណាស់ផ្ទះកាំជណ្ដើរបី កាំជណ្ដើរបួននឹងណាស់គេអោយមកមួយគ្រឿងល្មមនឹងអាចធ្វើផ្ទះបាននៅណាស់!

ក៖ អ៊ឹម!

ខ៖ ចាស គាត់អោយមកនៅ!

ក៖ ចាស!

ខ៖ គាត់អោយមកធ្វើនៅចុះ គេអាណិតគេមានធម្មមេត្តាមកដល់យើង ចាស(សំលេងស៊ីផ្លេម៉ូតូ) គ្រាន់តែធ្វើផ្ទះហើយមិនទាន់នឹងរួចស្រួលបួលចឹងទៅម្ដាយខ្ញុំអ៏...ម្ដាយក្មេកខ្ញុំនឹងធ្វើហើយផ្ទះស្រួតៗ(ម្ដាយក្មេករបស់គាត់ប្រញាប់ដេញគាត់អោយចុះទៅនៅនឹងផ្ទះដែលគាត់បានធ្វើនឹង)ចុះទៅនៅនឹងផ្ទះនឹងទៅនឹងម្ដាយក្មេក!

ក៖ ចាសអ៊ុំ ចឹងអ៊ុំមានពាក្យអីដែរឬទេអ៊ុំ? ដើម្បីផ្ដាំផ្ញើរ....

ខ៖ ចាសៗ ខ្ញុំគ្មានពាក្យពេចជ៏អីច្រើនទេ គ្រាន់តែថាចង់ផ្ដែផ្ដាំទៅដល់កូនរបស់ខ្ញុំនាស់ជាចុងក្រោយទៅដល់របស់កូនរបស់ខ្ញុំនឹងណាស់ថាកុំមកទាមទារម្ដាយៗគ្មានអីទេមានតែដីមួយដុំនឹងទេ កូនឯងប្រឹងរកស៊ីទៅណាស់(សំលេងម៉ូតូ) តស៊ូខ្លួនឯងដើម្បីចិញ្ចឹមជីវិតខ្លួន​​ឯងនឹងទៅណាស់ ម្ដាយឯងឯណោះក៏ប្រឹងដោយខ្លួនឯងដែរទេកូន!

ក៖ ចាសអ៊ុំស្រី!

ខ៖ ម្ដាយផ្ដាំកូនចឹងណាស់កូន មានតែប៉ុណ្នឹងទេកូន!

ក៖ ចាសត្រូវហើយអ៊ុំ!

ខ៖ កុំ​មកទាមទារម្ដាយណាស់(សំលេងរំខានពីខាងក្រៅ) ម្ដាយមានដីតែមួយកន្លែងនឹងទេ បើថាកូនឯងមកស្នាក់នៅរកស៊ីអីកូនឯងមកស្នាក់នៅចុះ បើថាចែកអោយដាច់ៗតែម្ដងនោះកូនប្រាំបួននាក់បើកាត់ចែកគ្នាទៅបានប៉ុន្មានម្នាក់ មិនបាននឹងមួយម៉ែត្រម្នាក់ផងបណ្ដោយប៉ុណ្នឹងទទឹងប៉ុណ្នឹង!

ក៖ ចាសត្រូវហើយអ៊ុំ!

ខ៖ ចាស ចឹងបានខ្ញុំ(សំលេងរំខានពីខាងក្រៅ) ដីត្រង់នឹងទុកអោយមីកូនពៅកូនទីពីរនឹងដែលគ្នាលំបាកប្ដីប្រពន្ធណាស់ដូចថាមានប្ដីមានប្រពន្ធវាបែកបាក់គ្នាអីចឹងទៅអាណិតគ្នាអោយវានៅពីរនាក់បងប្អូនអីចឹងចុះណាស់ យើងមានប្ដីមានគោលដៅហើយយើងប្រឹងរកស៊ីដោយខ្លួ​នឯងចឹងទៅ!

ក៖ ចាសអ៊ុំ!

ខ៖ អាណិតប្អូន ព្រោះយើងគ្មានអ្នកណានឹងទីពឹងមានតែម្ដាយហើយម្ដាយគ្មានវិញគ្មានអ្នកណាទេមកស្រុកគេ(សំលេងស៊ីផ្លេឡាន) នឹងក្បាលមួយតែឯងទេ ម្នាក់អោយគត់ មានបងប្អូនមកពីណាអត់មានទេខ្ញុំមកតែម្នាក់ទេនៅនឹងស្រុកនឹង(សំលេងរំខានពីខាងក្រៅ)អត់មានបងប្អូនញ្ញាតិសន្ដានអីទេ!

ក៖ អ៊ឹម!

ខ៖ ខ្ញុំមករស់នៅនឹងមានតែម្នាក់ឯងនឹងទេណាស់កូន!

ក៖​ ចាសអ៊ុំ!

ខ៖ ខ្ញុំមានតែម្នាក់ឯងគត់គ្មានបងប្អូនសាច់ញ្ញាតិឯណាទេ មានតែទីពឹងបងប្អូនអ្នកជិតខាងនឹងចាត់ទុកដូចតែបងប្អូនចឹងណាស់!

ក៖ ចាសអ៊ុំ!

ខ៖ ចឹងអ៊ុំមានតែប៉ុណ្នឹងទេន៏អ៊ុំ?

ខ៖ ចាស!

ក៖ ចាសអ៊ុំ!

ខ៖ ពិបាកវេទនាណាស់កូនអើយ នៅពេលដែលខ្ញុំកូនខ្ចី(ពេលដែលអ៊ុំស្រីទើបតែសម្រាលកូនប្ដីរបស់គាត់មិនបាននៅទេ)ប្ដីមិននៅអត់មានអីស៊ីនៅពេលឆ្លងទន្លេអត់មានបាយហូប(សំលេងម៉ូតូរំខាន) មានបាយតែមួយល្មមមួយដុំចែកកូនបន្ដិចម្នាក់ចឹងទៅ យប់នឹងម្ដាយឈឺពោះឆ្លងទន្លេ(សំលេងរំខានពីខាងក្រៅ)ណាស់!

ក៖​​ ចាសអ៊ុំ!

ខ៖ ឈឺពោះឆ្លងទន្លេ បានបងប្អូនអ្នកនៅជិតខាងគេជួយនេះបន្ដិចនោះបន្ដិចទៅ!

ក៖ ចាសអ៊ុំ!

ខ៖ រួចទៅដល់ពេលបាយហូបគ្មានអីហូបបាយជាមួយនឹងបាយទេមានតែទឹកក្ដៅស្រូបបាយហើយនឹងអំបិលនឹងទៅ!

ក៖ ចាសអ៊ុំស្រី!

ខ៖ ចឹង....

ក៖ ប៉ុន្ដែបានសុខភាពរបស់ខ្ញុំនឹងល្អចេះដូចចថាអត់មានទាស់អីទេ ចេះអត់មានអីដែរណាស់ ហើយពេលដែលនៅលើចង្រ្ដាននឹងខ្ញុំដើរទៅគក់កន្ទបរបស់កូននឹងខ្លួន​ឯងនៅឯអូរឯណោះនៅនឹងអូរនោះ អូរកាលពីមុននឹងអត់មែនគគ្រិចអញ្ចឹងទេពីមុនស្អាតណាស់យើងទៅងូតទឹកងូតអីនៅនឹងទៅណាស់(សំលេងរំខានពីខាងក្រៅ) ស្អាតណាស់កន្លែងនឹងហើយគេៗឃើញខ្ញុំចឹងគេថាង៉ែងៗនៅលើចង្រាន្ដង៉ែងចុះទៅណាដាច់ខ្សែ អឺ...ដាច់សីមាដាច់អីអស់ហើយ(សំលេងរំខានពីខាងក្រៅ) ខ្ញុំអត់មានអ្នកគត់អោយខ្ញុំហើយកូននៅតូចៗមិនដឹងថាទៅទីពឹងអ្នកណាជួនកាលឃ្លានបាយខ្លាំងទៅយំក៏មានដែរ(សំលេងរំខានពីខាងក្រៅ) កូនខ្ចីធម្មតាយើងហេវយើងហត់ចឹងណាស់!

ក៖ ចាសអ៊ុំស្រី!

ខ៖ គ្មានអីនឹងហូប(សំលេងរំខានពីខាងក្រៅ) ចឹងណាស់បានថា ប្រវត្តិខ្ញុំវាហួសពីល្វីងជូរចត់ណាស់កូនអើយលំបាកមហាសែនលំបាកហើយ!

ក៖ ចាសអ៊ុំស្រី ចុះអ៊ុំកាលអ៊ុំនៅពីតូចអ៊ុំមានក្ដីស្រម៉ៃចង់ធ្វើជាអីដែរនៅពេលដែលធំឡើងណាស់?

ខ៖ កាលពីតូចខ្ញុំស្រម៉ៃថា បើសិនជាខ្ញុំបានរកស៊ីមានបាន ខ្ញុំស្រម៉ៃថាបើពេលដែលបានប្ដីចឹងទៅកាក់កបទៅ​ កុំអោយប្ដីធ្វើនឹងគេបាបកុំអោយប្ដីធ្វើអីចឹងទៅណាស់ ដល់តែពេលបានប្ដីហើយ គេមានស្រីរហូត គេមិនវ៉ៃមិនដំអីទេតែគេមានស្រីរហូត ជួនកាលទៅធ្វើកាណូតចឹងបីខែនឹងគេគ្មានមកកផ្ទះទេអើតយើងទេគេនៅនឹងៗរហូតទាល់តែហើយកាណូតបានគេមក ហើយខ្ញុំពោះធំទៀត(មានផ្ទៃពោះ) អត់រកអីធ្វើបានបានអីស៊ី ជួនកាលទៅសុំម្ដាយចឹងទៅគេអោយដើមអង្ករមួយថ្ដិលប៉ុន្នឹងយកមកបុកទៅបបរអោយកូនស៊ី ជួនកាលទៅកូនប្រាំបីប្រាំបួននាក់នឹងហូបបបរមួយកំប៉ុង​ដាក់បបរអង្ករមួយកំប៉ុងអោយកូនស៊ី(សំលេងរំខានពីខាងក្រៅ) ប៉ុន្ដែជំនាន់នោះខ្ញុំគ្មានទៅជំពាក់អ្នកណាមួយរយទេ អត់ហ៊ានខ្ចីគេទេមានមួយពាន់ខ្ញុំទិញពាន់មានកន្លះគីឡូខ្ញុំទិញកន្លះគីឡូ ខ្ញុំគ្មានទិញជឿរបុលគេទេមានប៉ុន្មានហូបប៉ុណ្នឹងទៅ!

ក៖ ចាសៗ អរគុណអ៊ុំច្រើនអ៊ុំ ដែលអ៊ុំអឺ...បាន(សំលេងរំខានពីខាងក្រៅ) ប្រាប់នៅបទពិសោធន៏របស់អ៊ុំក៏ដូចជាអឺ...ជីវិតរបស់អ៊ុំដែលបានឆ្លងកាត់ពីមុនមកនឹងពីប្រវត្តិរបស់អ៊ុំស្រីណាស់អ៊ុំ ចឹងខ្ញុំសូមអរគុណអ៊ុំច្រើនមែនទែនដែលបានចំណាយពេលអោយក្មួយសំភាសន៏ណាស់អ៊ុំ ហើយអ៊ុំចង់បន្ថែមពាក្យពេចជ៏អីដែរឬទេអ៊ុំ? ឬក៏មានអស់ហើយអ៊ុំ?

ខ៖ ដូចជាគ្មានពាក្យអីទៀតទេកូន!

ក៖ ចាស នឹងហើយអរគុណអ៊ុំច្រើនថ្ងៃនឹង!

ខ៖ ចាស!

ក៖ ចាសចឹងខ្ញុំសូមបញ្ចាក់ថាសំលេងរបស់អ៊ុំនឹងត្រូវបានយកទៅ(សំលេងរំខានពីខាងក្រៅ) Post នៅក្នុងវេបសាយរបស់ខាងសាលាសហរដ្ឋអាមេរិចណាស់អ៊ុំ!

ខ៖ ចាសៗ!

ក៖ ចឹងអ៊ុំអនុញ្ញាតអោយខាងសាលាយកសំលេងអ៊ុំទៅPost ដែរឬអ៊ុំ(មានសំលេងរំខានពីខាងក្រៅ)?

ខ៖ យកចុះអត់អីទេកូន!

ក៖ ចាសអរគុណច្រើនអ៊ុំ ចាសសុខសប្បាយអ៊ុំ!

ខ៖ ចាស!

ក៖ ចាសអ៊ុំសូមជំរាបលាអ៊ុំ ហើយសូមជូនពរអោយក្រុមគ្រួសារនឹងអ៊ុំមានសុខភាពល្អនឹងមានសុភមង្គលក្នុងក្រុមគ្រួសារណាស់អ៊ុំ!

ខ៖ ចាស!

ក៖ ចាសអរគុណច្រើនអ៊ុំ!